CELEX: 32012R1196
Language: bg
Date: 2012-12-13 00:00:00
Title: Регламент за изпълнение (ЕС) № 1196/2012 на Комисията от 13 декември 2012 година за изменение на Регламент (ЕС) № 9/2010 по отношение на минималното съдържание на препарат от ендо-1,4-бета-ксиланаза, получена от Trichoderma reesei (ATCC PTA 5588), като фуражна добавка за кокошки носачки (притежател на разрешителното Danisco Animal Nutrition) текст от значение за ЕИП

14.12.2012   
            
            
               BG
            
            
               Официален вестник на Европейския съюз
            
            
               L 342/25
            
         РЕГЛАМЕНТ ЗА ИЗПЪЛНЕНИЕ (ЕС) № 1196/2012 НА КОМИСИЯТА
   от 13 декември 2012 година
   за изменение на Регламент (ЕС) № 9/2010 по отношение на минималното съдържание на препарат от ендо-1,4-бета-ксиланаза, получена от Trichoderma reesei (ATCC PTA 5588), като фуражна добавка за кокошки носачки (притежател на разрешителното Danisco Animal Nutrition)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него:
   като има предвид, че:
   
               (1)
            
            
               Използването на препарата ендо-1,4-бета-ксиланаза (EC 3.2.1.8), произведен от Trichoderma reesei (ATCC PTA 5588), който спада към категорията „Зоотехнически добавки“, беше разрешено за срок от десет години като фуражна добавка за пилета за угояване, кокошки носачки, патици и пуйки за угояване с Регламент (ЕС) № 9/2010 на Комисията (2), за отбити прасенца и прасета за угояване — с Регламент за изпълнение (ЕС) № 528/2011 на Комисията (3), и за второстепенни видове домашни птици, различни от патици — с Регламент за изпълнение (ЕС) № 1021/2012 на Комисията (4).
            
         
               (2)
            
            
               В съответствие с член 13, параграф 3 от Регламент (ЕО) № 1831/2003 притежателят на разрешителното предложи изменение в условията на разрешителното за този препарат, а именно намаляване на минималното съдържание от 2 500 U/kg на 625 U/kg при употреба за кокошки носачки. Заявлението бе придружено от съответните данни, подкрепящи искането за промяна. Комисията препрати заявлението до Европейския орган за безопасност на храните (наричан по-надолу „Органът“).
            
         
               (3)
            
            
               Органът заключи в становището си от 22 май 2012 г. (5), че при новите предложени условия на употреба съответният препарат е ефикасен при исканата минимална доза от 625 U/kg. Органът не счита, че са необходими специфични изисквания по отношение на мониторинга след пускането на продукта на пазара. Също така той провери доклада относно метода за анализ на фуражната добавка, който беше представен от референтната лаборатория, определена с Регламент (ЕО) № 1831/2003.
            
         
               (4)
            
            
               Условията, предвидени в член 5 от Регламент (ЕО) № 1831/2003, са изпълнени.
            
         
               (5)
            
            
               Поради това Регламент (ЕС) № 9/2010 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 9/2010 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 декември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 3, 7.1.2010 г., стр. 10.
   
      (3)  ОВ L 143, 31.5.2011 г., стр. 10.
   
      (4)  ОВ L 307, 7.11.2012 г., стр. 68.
   
      (5)  EFSA Journal (Бюлетин на ЕОБХ) 2012 г.; 10(6):2739.
   
      ПРИЛОЖЕНИЕ
      Приложението към Регламент (ЕО) № 9/2010 се заменя със следното:
      
         
            „ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешителното
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория животни
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешителното
                     
                  
                        единици за активност/kg пълноценен фураж със съдържание на влага от 12 %
                     
                  
                        
                           Категория: зоотехнически добавки. Функционална група: подобрители, увеличаващи смилаемостта на храната
                        
                     
                  
                        4a11
                     
                     
                        Danisco Animal Nutrition
                        (правен субект Danisco (UK) Limited)
                     
                     
                        Ендо-1,4-бета-ксиланаза
                        EC 3.2.1.8
                     
                     
                        
                                     
                                 
                                 
                                    
                                       Състав на добавката
                                    
                                    Препарат от ендо-1,4-бета-ксиланаза (EC 3.2.1.8), получена от Trichoderma reesei
                                    
                                    (ATCC PTA 5588) с минимална активност от 40 000 U (1)/g.
                                 
                              
                                     
                                 
                                 
                                    
                                       Характеристика на активното вещество
                                    
                                    Ендо-1,4-бета-ксиланаза (EC 3.2.1.8), получена от Trichoderma reesei (ATCC PTA 5588).
                                 
                              
                                     
                                 
                                 
                                    
                                       Метод за анализ
                                        (2)
                                    
                                    За количествено определяне на активността на ендо-1,4-бета-ксиланаза:
                                    колориметричен метод, основан на количествено определяне на водоразтворимите багрилни фрагменти, получени при действието на ендо-1,4-бета-ксиланаза върху пшеничен арабиноксилан, напречно свързан с азурин, при pH 4,25 и температура 50 °C.
                                 
                              
                     
                        Пилета за угояване
                     
                     
                         
                     
                     
                        625 U
                     
                     
                         
                     
                     
                        
                                    1.
                                 
                                 
                                    В указанията за употреба на добавката и премикса да се посочат температурата на съхранение, срокът на съхранение и устойчивостта при гранулиране.
                                 
                              
                                    2.
                                 
                                 
                                    За употреба във фуражи, богати на скорбелни и нескорбелни полизахариди (основно бета-арабиноксилани)
                                 
                              
                     
                        13.1.2020 г.
                     
                  
                        Кокошки носачки
                     
                     
                        625 U
                     
                  
                        Патици
                     
                     
                        625 U
                     
                  
                        Пуйки за угояване
                     
                     
                        1 250 U
                     
                  
      
      
         (1)  1 U е количеството ензим, което освобождава 0,5 μmol редуцираща захар (изразена като ксилозни еквиваленти) от напречно свързан овесено-шпелтен субстрат от арабиноксилан на минута при pH 5,3 и температура 50 °С.
      
         (2)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.“